Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -13 …
5 พ.ย. 2561

Tactical Move
เดินเกมกลยุทธ์บ่าย
SET Index ปรับลดลง -13.57 จุด (-0.81%) ปิดภาคเช้าที่ 1,668.27 จุด ด้วยมูลค่าการซื้อขาย 18,454.12 ล้านบาท
Most Positive Impact: EA (+0.18 จุด), MINT (+0.11 จุด), DIF (+0.09 จุด)
Most Negative Impact: PTTEP (-1.56 จุด), CPALL (-1.32 จุด), KBANK (-0.7 จุด)
แนวโน้มตลาดบ่าย
ตลาดหุ้นไทยปรับตัวลงสอดคล้องกับตลาดส่วนใหญในภูมิภาค ฮ่องกง(-2.33%) สิงคโปร์(-1.76%) เกาหลี(-1.38%) ญี่ปุ่น(-1.35%) จีน(-0.91%) อินโดนีเซีย(-0.15%) เป็นต้น สำหรับ SET Index ถูกกดดันโดยกลุ่ม พลังงาน(-3.67 จุด) ธนาคาร(-2.66 จุด) พาณิชย์(-1.80 จุด) อสังหาฯ(-1.24 จุด) และกลุ่มปิโตรฯ(-1.11 จุด)
การปรับตัวลดลงของราคาน้ำมันดิบโลกทำให้กลุ่มป.ต.ท.ปรับตัวลดลงถ่วงตลาดในวันนี้ นอกจากนี้ยังมีเรื่องความสับสนในกรณีความคืบหน้าของข้อพิพาททางการค้า ส่วนประเด็นอื่นที่จะทำให้ตลาดผันผวนช่วงสัปดาห์นี้ประเด็นแรก คือ การเลือกตั้งกลางเทอมสหรัฐโดยผลลัพธ์ที่ตลาดคาดไว้ว่าน่าจะเป็นไปได้มากที่สุดคือ พรรคเดโมแครตได้เสียงข้างมากในสภาล่าง(ส.ส.) ส่วนรีพับลิกันยังคงเสียงข้างมากในสภาสูง(ส.ว.) ซึ่งหากออกมารูปนี้จะสอดคล้องกับที่ตลาดคาดและจะไม่ส่งผลกระทบรุนแรง(ด้านลบ)ต่อตลาด ส่วนประเด็นที่สองคือเรื่องการกำหนดอัตราดอกเบี้ยของ FOMC ซึ่งคาดว่าจะคงดอกเบี้ยและลดโทน hawkish ลง
ดังนั้นความผ้นผวนที่เกิดขึ้นในสัปดาห์นี้จะให้ SET Index แกว่งขึ้นลง แต่การอ่อนตัวไม่น่าต่ำกว่า 1,665 จุดเป็นโอกาสในการเข้าซื้อเพิ่มก่อนจะฟื้นในช่วงปลายสัปดาห์ โดยภาคบ่ายแนะนำ PRM เนื่องจากเห็นราคาเริ่มฟื้นตัว และน่าเก็งผลประกอบการไตรมาส3 ซึ่งยังคงมุมองผลประกอบการในครึ่งปีหลังจะดีขึ้นต่อเนื่องจากการลดต้นทุนที่ไม่จำเป็นและจะรับรู้รายได้เพิ่มจากการเข้าซื้อกิจการ
ประเด็นอื่นๆที่ต้องติดตามในวันพรุ่งนี้ฝั่งยูโรโซนจะมีการรายงานดัชนีราคาผู้ผลิต (PPI) ประจำเดือน ก.ย. โดยตลาดคาดการณ์ที่ 4.2% YoY ส่วนวันพุธจะมีการรายงานสต๊อคน้ำมันดิบของสหรัฐประจำสัปดาห์ สำหรับวันพฤหัสติดตามดุลการค้าของจีนประจำเดือน ต.ค. โดยตลาดคาดการณ์เกินดุลที่ 3.5 หมื่นล้านเหรียญสหรัฐ
หุ้นแนะนำ AOT SAWAD BH